30.1.2023
ET
Euroopa Liidu Teataja
L 26/15
9.
ISIKUANDMETE TÖÖTLEMINE
(33)
Uurimise käigus kogutud isikuandmeid töödeldakse vastavalt Euroopa Parlamendi ja nõukogu määrusele (EL) 2018/1725 (5).
(34)
Isikuandmete kaitset käsitlev teade, milles teavitatakse kõiki isikuid komisjoni kaubanduse kaitsemeetmete raames toimuvast isikuandmete töötlemisest, on kättesaadav kaubanduse peadirektoraadi veebisaidil https://circabc.europa.
eu/ui/group/2e3865ad-3886-4131-92bb-a71754fffec6/library/cef4ace2-299e-4e29-a17e-d450f34a23a5/details,
ON VASTU VÕTNUD KÄESOLEVA MÄÄRUSE:
Artikkel 1 Käesolevaga algatatakse rakendusmääruse (EL) 2021/607 läbivaatamine vastavalt määruse (EL) 2016/1036 artikli 11 lõikele 4, et teha kindlaks, kas tuleks kehtestada individuaalne dumpinguvastane tollimaks sellise praegu CN-koodide 2918 14 00 ja ex 2918 15 00 (TARICi koodid 2918 15 00 11 ja 2918 15 00 19) alla kuuluva sidrunhappe ja trinaatriumt­ sitraatdihüdraadi impordi suhtes, mis on pärit Hiina Rahvavabariigist ja mille on tootnud liitu eksportimiseks Seven Star Lemon Technology co., Ltd.
(TARICi lisakood A023).
Artikkel 2 Rakendusmäärusega (EL) 2021/607 kehtestatud dumpinguvastane tollimaks tunnistatakse käesoleva määruse artiklis 1 määratletud impordi puhul kehtetuks.
Artikkel 3 Riikide tolliasutused võtavad vastavalt määruse (EL) 2016/1036 artikli 11 lõikele 4 ja artikli 14 lõikele 5 asjakohased meetmed, et registreerida käesoleva määruse artiklis 1 määratletud toote import.
Registreerimisnõue aegub üheksa kuu möödumisel käesoleva määruse jõustumise kuupäevast.
Artikkel 4 1.
Huvitatud isikud peavad endast teada andma, võttes komisjoniga ühendust 15 päeva jooksul pärast käesoleva määruse jõustumist. 2.
Huvitatud isikud, kes soovivad, et nende märkusi uurimise käigus arvesse võetaks, peavad esitama kirjalikult oma seisukohad ja vastused küsimustikule või mis tahes muu teabe 37 päeva jooksul pärast käesoleva määruse avaldamist Euroopa Liidu Teatajas, kui ei ole sätestatud teisiti. 3.
Sama 37-päevase tähtaja jooksul võivad huvitatud isikud ka taotleda komisjonilt ärakuulamist.
Küsimuste puhul, mis on seotud uurimise algatamisetapiga, tuleb ärakuulamistaotlus esitada 15 päeva jooksul alates käesoleva määruse jõustumisest.
Ärakuulamistaotlus peab olema kirjalik ning selles tuleb esitada taotluse põhjus.
Artikkel 5 Käesolev määrus jõustub järgmisel päeval pärast selle avaldamist Euroopa Liidu Teatajas.
(5) Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist (ELT L 295, 21.11.2018, lk 39).